“ta ALLAI 
——— 


Met, 


YR ENETH ANFFODU 


Tôn, “ Willie we have miss'd you.” 


———(D)——— 


Myfi sydd eneth ifanc oedd lon a theg fy ngrudd, 

Nis gwyddwn heth oedd trallod na chario calon brudd 
Nes gadael ty fy nhad a'm genedigol fro ; 

Mae hiraeth wedi britho'm gwallt wrth gofio am y tro 
Rhed trwy fy mynwes brudd ofidiau fwy na rhi ; 

O! Alic, Alic, Alic, mae'r cwbwl trwyddot ti. 


'Teg oedd dy addewidion, nis mynet ti nacâd, 

Nes denu serch fy nghalon a'm hudo o dir fy ngwlad. 
Ac yna gyda gwawd, 'nol boddio'th aflan nwy', 
Myn'd gydag arall yn fy lle a'm gadael fel yr wy'; 
'Troi nol i dy fy nhad byth mwy nis gwiw imi ; 

O I Alic, &c. 


Mae gan y Barcut lety fyn'd iddo o dro i dro, 

A'r wenol fain ei haden gartrefle yn mondo'r tô ; 
Rwyf finau dan fy nych mewn adfyd wed'ym cloi, 
Heb genyf gyfaill, ffrind na châr, na man lle i droi; 
Chwyrn eco'r creigiau mud ddolefant gyda mi, 

O 1 Alic, &c. 


Fy mabi bach diniwed sy'n dyodde cam, 
Does genyt fan i lechu. ond mynwes oer dy fam 
' Angeuol wyntyll nos sy'n glasu'th ddwyrudd wen 


Heb ddim ond brigau'r Ywen werdd yn gysgod uwch dy ben. 

A glaswellt daear laith yn wely gyda mi ; 
O ! Alic, &c. 


Y mellt sy'n rhwygo'r tw'llwch, a'r daran nwch fy mhen, 
Gwlawogydd yn ymdywallt fel llif o entrych nen; 

Beth ddaw o hono ti fy mabi gwael ei lun ? 

Wyf wrth dy wylio wedi myn'd yn ddrych i mi fy hun; 
Dy lwyd dryganaidd wedd sy'n tori 'nghalon i. 

O 1 Alic, &c. 


Ac erbyn boreu dranoeth, cyn tori gwawr y dydd, 
Dan bren ar dysw o laswellt y cafwyd teg ei grudd 
Yn farwol, gyd a'i bach o fewn ei mynwes glau, 

A'i breichiau tyner yn y fan o'i amgylch wedi ymgau, 
. A chareg dan ei phen ar hon y cerfiai hi 

Y geirau Alic, Alic, mae'r cwbwl trwot ti. 


Yn mynwent Eglwys Fechan mewn tawel fedd fe'i rhoed, 
I orphwys gyd a'i baban yn ddwy arbymtheg oed, 
A'r geinciog Ywen werdd saif yno fel yn brudd. 


A'i gwlithog ddail a wlych y fan lle gorwedd hardd ei grudd, 


Ac fel pe byddai'n dyweyd uwch ei gorweddfa hi, 
O ! Alic Alic Alic, mae'r cwbwl trwotjti. 








CARWREREAETH 
NANT YR ODYN 


Mewn tawel fan ar lan y nant, 
Ces fwyniant hefo meinwen, 
A'i chwmpeini lili lân 
Dan frigau mân y fedwen, 
Mewn lle cysgodol dawel fan 
O'r golwg dan y geulan, 
Lle tardd ffynonau gloewon glân 
O'r elltydd illtiog allan. 


Sain y dw'r sy yma'n ben 

Yn treiglo'n ol i'w dreigle, 
"Does achos ofni clywed sên 

Fu rhwng fy Ngwen a mina', 
Gan drwst y dw'r sy'n dod i lawr 

O'r uchder mawr yn disgyn 
Oddiar y graig i'r isel bant 

Sy'n ngwagle Nant yr Odyn. 


Pan byddwyf fi a deuliw'r cân 
Yn eistedd dan y fedwen, 
Yn fynych iawn o glywed cawn 
Leferydd llawn mwyalchen, 

Yn canu'n bêr ar frigau'r pren... | 
Nes tynu Gwen a minau | 

I eistedd dan y fedwen fraith | 
I wrando 'i pheraidd leisiau. 


Yr adar bach o amgylch hon | 
Sydd oll mor llon eu llafar, 
Yn canu'n bêr ar frigau'r coed 
Ni ches i 'rioed fath bleser ; | | 
Pe cawn i gynyg yma'n awr 
Ar balas mawr y Brenin, 
Myfi ddewiswn fyw mewn pant 
Yn ymyl Nant yr Odyn... 


Tra byddo calon dan fy mron, 
A thra bo llong yn hwylio, 
Tra bo daear dan fy nhraed, 
A thra b'o ngwaed i'n treiglo 
Tra paro 'r haul a'r siriol sêr, 
Tra treiddio mêr trwy'm hesgyrn, 
Mi gara'r ferch sy'n byw mewn pant 
Yn ymyl Nant yr Odyn. 

